Številka: 38100-3/2020/3

Datum: 16. 4. 2020

**Sprememba Načrta uporabe frekvenčnega pasu 470–790 MHz**

**v Republiki Sloveniji**

V Načrtu uporabe frekvenčnega pasu 470–790 MHz v Republiki Sloveniji (sprejetim s Sklepom Vlade Republike Slovenije št. 38100-5/2019/3 z dne 28. 3. 2019; v nadaljnjem besedilu: Načrt uporabe) se prva dva odstavka poglavja Prihodnost frekvenčnega pasu 470–790 MHz spremenita tako, da se glasita:

»Skladno s strateškimi usmeritvami Evropske unije, interesom operaterjev elektronskih komunikacij ter glede na razpoložljivost je treba izvesti postopek podelitve frekvenc iz 700 MHz pasu, tako da bodo za komercialno koriščenje na voljo od 1. 1. 2022 dalje.

Agencija se lahko glede na drugi odstavek 33. člena v povezavi s prvim odstavkom   
44. člena ZEKom-1, in če bo edino merilo za izbiro najugodnejše ponudbe ponujena cena, odloči, da po opravljenem javnem razpisu izvede javno dražbo. Podelitev frekvenc 700 MHz pasu časovno lahko sicer sovpada s potrebo po podelitvi frekvenc v drugih frekvenčnih pasovih   
(1400 MHz, 2100 MHz, 2300 MHz, 3500 MHz, 3700 MHz in 26 GHz), zato je treba pred izvedbo javnega razpisa razmisliti o možnosti združevanja več frekvenčnih pasov. Morebitno draženje več frekvenčnih pasov mora zagotoviti učinkovito dodelitev frekvenc dražiteljem, skladno z njihovimi investicijskimi sposobnostmi in ustrezno njihovim poslovnim modelom ter ob primernem enkratnem nadomestilu za uporabo omejenega javnega dobra.«

V Načrtu uporabe se poglavje »Časovni načrt uporabe frekvenc v pasu 700 MHz« spremeni tako, da se glasi:

# »Časovni načrt uporabe frekvenc v pasu 700 MHz

|  |  |
| --- | --- |
| **Najkasneje do**  **31. 12. 2021** | **uporaba razpoložljivih frekvenc v 700 MHz pasu za testne namene** |
| najkasneje  1. četrtletje 2021 | priprava javnega razpisa za podelitev frekvenčnega pasu  694–790 MHz za brezžične elektronske komunikacije in objava v Uradnem listu |
| najkasneje  3. četrtletje 2021 | izdaja odločb o dodelitvi radijskih frekvenc za 2 x 30 MHz + 15 MHz SDL v pasu 694–790 MHz |
| **Najkasneje od**  **1. 1. 2022** | **Komercialna uporaba frekvenčnega pasu 694–790 MHz** |

# «.